Úradný vestník L 106 , 24/04/1997 S. 0010 - 0012



Nariadenie Komisie ES č. 716/97 z 23. apríla 1997, ktoré mení a dopĺňa prílohy II a III nariadenia Rady EHS č. 2377/90 ustanovujúceho postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady EHS č. 2377/90 z 26. júna 1990 ustanovujúce postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu [1], naposledy zmenené a doplnené nariadením Komisie ES č. 434/97 [2], najmä na jeho články 6,7 a 8, keďže v súlade s nariadením EHS č. 2377/90 sa musia maximálne limity rezíduí stanoviť progresívne pre všetky účinné látky, ktoré sa v rámci spoločenstva používajú vo veterinárnych liekoch určených na podávanie zvieratám využívaným pri výrobe potravín; keďže by sa maximálne limity rezíduí mali stanoviť až potom, čo Výbor pre veterinárne lieky preskúma všetky dôležité informácie týkajúce sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže je pri stanovení maximálnych limitov rezíduí veterinárnych liekov v potravinách živočíšneho pôvodu potrebné špecifikovať živočíšne druhy, v ktorých môžu byť rezíduá prítomné, množstvá, ktoré sa môžu nachádzať v každom príslušnom tkanive mäsa získanom zo spracovaného zvieraťa (cieľové tkanivo) a charakter rezídua, ktorý je dôležitý pri sledovaní rezíduí (marker rezídua); keďže pri kontrole rezíduí, ako je zabezpečené príslušnou legislatívou spoločenstva, maximálne limity rezíduí by sa mali stanovovať pre cieľové tkanivo z pečene alebo obličky, avšak pečeň a obličky sa často odstraňujú zo zvieracích trupov pripreprave v medzinárodnom obchode a preto maximálne limity rezíduí majú byť taktiež vždy stanovené pre svalové, alebo tukové tkanivá; keďže v prípade veterinárnych liekov určených na použitie pri vtákoch znášajúcich vajcia, zvieratách produkujúcich mlieko alebo včelách medonosných, maximálne limity rezíduí sa musia stanoviť aj pre vajcia, mlieko alebo med; keďže by sa D-Fe- luteinizačný releasing-hormón a neostigmín mal začleniť do prílohy II k nariadeniu EHS č. 2377/90; keďže s cieľom umožniť dokončenie vedeckých štúdií by sa do prílohy III k nariadeniu EHS č. 2377/90 mal zahrnúť ivermektín; keďže by sa mala poskytnúť lehota 60 dní predtým, ako nariadenie nadobudne účinnosť, a to z dôvodu umožniť členským štátom vykonať akékoľvek úpravy, ktoré môžu byť potrebné pre schválenie uvádzania príslušných veterinárnych liekov na trh, ktoré zaručuje v súlade so smernicou Rady EHS 81/851 [3], naposledy zmenenou a doplnenou smernicou EHS 93/40 [4], vziať do úvahy ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Stáleho výboru pre veterinárne lieky, PRIJALA TOTO NARIADENIE: Článok 1 Prílohy II a III k nariadeniu EHS č. 2377/90 sa týmto menia a dopĺňajú tak, ako sa uvádza v prílohe. Článok 2 Toto nariadenie nadobúda účinnosť šesťdesiaty deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. apríla 1997 Za Komisiu Martin Bangemann člen Komisie [1] Ú. v. ES L 224, 18.08.1990, s. 1. [2] Ú. v. ES L 67, 7.3.1997, s. 1. [3] Ú. v. ES L 317, 06.11.1981, s. 1. [4] Ú. v. ES L 214, 24.08.1993, s. 31. -------------------------------------------------- PRÍLOHA Nariadenie EHS č. 2377/90 sa mení a dopĺňa takto: A. Príloha II sa upravuje takto: 2. Organické látky "Farmakologicky aktívne látky | Živočíšne druhy | Ostatné ustanovenia | 2.8.5.D-Fe6- luteinizačný releasing-hormón | Všetky druhy na výrobu potravín | | 2.8.6.Neostigmín | Všetky druhy na výrobu potravín" | | B. Príloha III sa upravuje takto: 2. Antiparazitárne látky 2.3. Látky pôsobiace proti endo- a ektoparazitom 2.3.1. Avermektíny "Farmakologicky aktívne látky | Posudzovaná forma rezíduí | Živočíšne druhy | MRL | Cieľové tkanivo | Ostatné ustanovenia | 2.3.1.6.Ivermectín | 22,23 – dihydro-avermectín B 1 a | Jelenia zver, vrátane soba | 20 μg/kg | svalové tkanivo | Dočasné MRL stratia platnosť 1.1.1999 | 100 μg/kg | tukové tkanivo | 50 μg/kg | pečeň | 20 μg/kg | oblička" | --------------------------------------------------